Primăria Orașului Sărmașu a demarat, în data de 13 martie 2024, o licitație estimată la valoarea de 4.222.192 de lei, fără TVA, pentru execuția lucrărilor aferente obiectivului de investiție "Modernizare drum de legătură în localitatea Sărmaşu între DJ 151 şi limită judeţul Mureş", informează www.licitatiapublica.ro.
Potrivit Caietului de sarcini al licitației, proiectul prevede modernizarea DJ 151 pe o lungime totală de 3.219 de metri, precum și aplicarea unei îmbrăcăminți asfaltice pe o suprafață de 16.950 de metri pătrați și modernizarea de acostamente pe o suprafață de 3.219 de metri pătrați.
"Lucrările propuse a se efectua sunt următoarele: lucrări de modernizare a structurii rutiere existente, lucrări de colectare și evacuare dirijată a apelor pluviale, lucrări de execuție podețe, lucrări de asigurare a siguranței rutiere", se menționează în documentul aprobat de către ec. Valer Botezan, primarul orașului Sărmașu.
Termenul limită pentru depunerea ofertelor este 1 aprilie 2024.
(Redacția / Foto: https://www.freepik.com/ )